CELEX: 32017R1476
Language: mt
Date: 2017-08-11 00:00:00
Title: Regolament ta' Implimentazzjoni tal-Kummissjoni (UE) 2017/1476 tal-11 ta' Awwissu 2017 dwar il-klassifikazzjoni ta' ċerti prodotti fin-Nomenklatura Magħquda

17.8.2017   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 211/3
               
            REGOLAMENT TA' IMPLIMENTAZZJONI TAL-KUMMISSJONI (UE) 2017/1476
      tal-11 ta' Awwissu 2017
      dwar il-klassifikazzjoni ta' ċerti prodotti fin-Nomenklatura Magħquda
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (UE) Nru 952/2013 tal-Parlament Ewropew u tal-Kunsill tad-9 ta' Ottubru 2013 li jistabbilixxi l-Kodiċi Doganali tal-Unjoni (1), u b'mod partikolari l-Artikolu 57(4) u l-Artikolu 58(2) tiegħu,
      Billi:
      
                  (1)
               
               
                  Biex tiġi żgurata l-applikazzjoni uniformi tan-Nomenklatura Magħquda annessa mar-Regolament tal-Kunsill (KEE) Nru 2658/87 (2), jeħtieġ li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta' dan ir-Regolament.
               
            
                  (2)
               
               
                  Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kull nomenklatura oħra li hija bbażata, parzjalment jew kollha kemm hi fuqha, jew li żżid xi subdiviżjoni magħha u li hija stabbilita b'dispożizzjonijiet speċifiċi tal-Unjoni, bl-għan li jiġu applikati t-tariffi u miżuri oħra marbutin mal-kummerċ tal-prodotti.
               
            
                  (3)
               
               
                  Skont dawn ir-regoli ġenerali, l-oġġetti deskritti fil-kolonna (1) tat-tabella stabbilita fl-Anness jenħtieġ li jiġu kklassifikati taħt il-kodiċi NM indikat fil-kolonna (2), minħabba r-raġunijiet stabbiliti fil-kolonna (3) ta' dik it-tabella.
               
            
                  (4)
               
               
                  Huwa xieraq li jiġi stipulat li l-informazzjoni vinkolanti dwar it-tariffi maħruġa għall-prodotti kkonċernati minn dan ir-Regolament u li ma tikkonformax ma' dan ir-Regolament, tkun tista' tibqa' tiġi invokata mid-detentur, għal ċertu perjodu, skont l-Artikolu 34(9) tar-Regolament (UE) Nru 952/2013. Jenħtieġ li dak il-perjodu jkun stabbilit għal tliet xhur.
               
            
                  (5)
               
               
                  Il-miżuri previsti f'dan ir-Regolament huma skont l-opinjoni tal-Kumitat tal-Kodiċi Doganali,
               
            ADOTTAT DAN IR-REGOLAMENT:
      Artikolu 1
      Il-prodotti deskritti fil-kolonna (1) tat-tabella stabbilita fl-Anness għandhom jiġu kklassifikati fin-Nomenklatura Magħquda taħt il-kodiċi NM indikat fil-kolonna (2) ta' dik it-tabella.
      Artikolu 2
      L-informazzjoni vinkolanti dwar it-tariffi li ma tkunx konformi ma' dan ir-Regolament tista' tibqa' tiġi invokata skont l-Artikolu 34(9) tar-Regolament (UE) Nru 952/2013 għal perjodu ta' tliet xhur mid-data tad-dħul fis-seħħ ta' dan ir-Regolament.
      Artikolu 3
      Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea
      
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, il-11 ta' Awwissu 2017.
         
            
               Għall-Kummissjoni,
            
            
               F'isem il-President,
            
            Stephen QUEST
            
               Direttur Ġenerali
            
            
               Direttorat Ġenerali għat-Tassazzjoni u l-Unjoni Doganali
            
         
      
      
         (1)  ĠU L 269, 10.10.2013, p. 1.
      
         (2)  Ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (ĠU L 256, 7.9.1987, p. 1).
      
         ANNESS
         
                     Deskrizzjoni tal-prodotti
                  
                  
                     Klassifikazzjoni (Kodiċi tan-NM)
                  
                  
                     Raġunijiet
                  
               
                     (1)
                  
                  
                     (2)
                  
                  
                     (3)
                  
               
                     Prodott (l-hekk imsejjaħ “dawl LED għax-xogħol tas-snien”) magħmul minn materjali differenti bħal ħġieġ, plastik u metalli differenti u li jinkludi diversi dijodi li jemettu d-dawl (LED). Dan il-prodott huwa ppreżentat imwaħħal ma' id li tista' tiddawwar. L-id li tista' tiddawwar tista' tkun imwaħħla mas-siġġu għax xogħol dentali jew imwaħħla pereżempju, mal-ħajt jew mas-saqaf tal-klinika tad-dentist.
                     Huwa mfassal b'tali mod li jdawwal il-kavità orali waqt it-trattament tas-snien. L-intensità, il-kulur u t-tip ta' dawl tal-prodott huma maħsuba b'mod speċifiku biex jintużaw mid-dentisti.
                     Ara l-istampa (*1)
                     
                  
                  
                     9405 40 99 
                  
                  
                     Il-klassifikazzjoni hija ddeterminata mir-regoli ġenerali 1, 3(c) u 6 għall-interpretazzjoni tan-Nomenklatura Magħquda u bil-kliem tal-kodiċijiet NM 9405 , 9405 40  u 9405 40 99 .
                     Il-klassifikazzjoni taħt l-intestatura 9018  bħala strument u apparat mediku hija eskluża peress li l-intestatura teskludi ċerti prodotti ta' tagħmir dentali kompleti (bħal-lampi shadowless) meta jiġu ppreżentati b'mod separat; dawk il-prodotti għandhom jiġu kklassifikati fl-intestaturi rispettivi tagħhom stess (ara wkoll in-Noti ta' spjega għan-Nomenklatura Magħquda (NSNM) tal-intestatura 9018 , il-parti (II), punt (ii) u l-esklużjoni taħt il-parti (II)).
                     Il-prodott għandu l-karatteristiċi u l-forma ta' lampa/tagħmir tad-dawl elettriku tal-intestatura 9405  li tkopri l-lampi tal-elettriku u t-tagħmir tad-dawl speċjalizzati li jistgħu jkunu magħmula minn kwalunkwe materjal u jużaw kull sors ta' dawl (ara wkoll l-NSNM tal-intestatura 9405 , il-parti (I)).
                     Il-prodott li jikkonsisti minn materjali differenti, li l-ebda wieħed ma jagħtih il-karattru essenzjali tiegħu, għandu għalhekk jiġi kklassifikat taħt il-kodiċi NM 9405 40 99  bħala bozoz u tagħmir tad-dawl tal-elettriku oħrajn ta' materjali oħrajn ħlief plastik.
                  
               
            
         
            (*1)  L-istampa qiegħda hemm biss għal skopijiet ta' informazzjoni.